《定风波 其二 为潘弱海题画松》
清代·朱祖谋

苍虬根干。不管人间风日换。龙性谁驯。貌此嵚崎历落人。

含豪犹怒。那便蜿蜒霄汉去。规作新图。待访家山第四株。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。